**Jah Khalib** (*Джа Калиб*, шын аты **Бахтияр Мамедов**;  29 қыркүйек 1993 жылы д.к.) — қазақстандық орыс тілді рэпер, әнші, битмейкер және продюсер.

Өмірбаяны
---------

Бақтияр Мамедов 1993 жылғы 29 қыркүйекте, Алматыда дүниеге келді. Әкесі — әзірбайжандық, анасы — қазақ. Бала кезінен рэп-музыкамен айналысқан. Оқыған музыка мектебінде саксофон класында оқыған. Құрманғазы атындағы Қазақ ұлттық консерваториясында музыкатану және менеджмент факультетін аяқтаған.

Битмейкер және саунд-продюсер ретінде көптеген қазақстандық рэперлермен, олардың арасында PR'OXY, Santos, Antrax, Hirosima және басқалармен жұмыс жасаған. Өзінің *Jah Khalib* деген сахналық лақап атын соло өнерін көрсете бастағанда таңдады. Өз сөзінше, *Khalib* (*Халиб*) деген ойдан шығарылған есім болса, *Jah* (*Джа*) — растафариандық Құдайдың аты. Танымалдыққа әлеуметтік желілер арқылы қол жеткізді. Арасында алғашқы шығармаларының ең танымалы "Твои сонные глаза", "SnD", "Сжигая драма театры" және "Сен үшін". Jah Khalib көп ұзамай тек қана Қазақстанда ғана емес, басқа да посткеңестік елдерде белгілі болды.

2016 жылы "Если че, я Баха" альбомын жариялады. 2017 жылғы көктемде "Лейла" атты композициясына бейнеклип түсірген.

2015 және 2016 жылдары шоу-бизнес және спорт жұлдаздырының "Forbes Kazakhstan" журналының тізіміне кірген. 2017 жылғы маусымда Муз-ТВ Жүлделер 2017 жылы "Жылдың жаңалығы" номинация жүлдегері болып танылған.

Сын
---

2022 жылғы 3 тамызда YouTube желісіндегі ORTA арнасы Мәмедов қатысқан, Ислам туралы екісағаттық подкаст жариялады. Қонақтардың бірі, заңгер Жаслан Айтмағанбетов университеттің криминалистика пәнінің подполковник оқытушысының әйел зорлау фактілерінің 85 пайызы жәбірленушінің «бұрыс орын, бұрыс киімде, бұрыс уақытта» болып қалғанынан орын алады дегенін айтқан. Айтмағанбетов кейін «киім деген адамды тартады, сөзсіз тартады» деп қосты. Мәмедов басқа қонақтармен бірге бұл сөзбен келісті. Бейнебаянның тек ер адамдардан құралған қатысушылары әйелдердің діндегі орны туралы да сөйледі және Мәмедов «әйел орамал кигенде өзін қауіпсіз сезінеді» деп айтты. Подкаст 2024 жылдың басында Қуандық Бишімбаевтың соты жүріп жатқан кезде көпшіліктің назарына түсті және Instagram мен Twitterде подкасттың барлық қонақтарына қарсы бас тарту науқаны басталды.

Дискографиясы
-------------

### Альбомдар

| Альбом | Шығарылған жылы |
| --- | --- |
| KHALIBanija Dushi - EP | 2015 |
| Джазовый Грув | 2016 |
| Барлық бұл біз сүйеміз | 2016 |
| Если че, мен Баха | 2016 |
| E. G. O | 2018 |

**Синглдар**

"Мамасита" 2017

"Бүгін таптым сені" 2017

### Бейнеклиптер

| Клип | Шығарылған жылы |
| --- | --- |
| ZNNKN | 2015 |
| Sunshine Lady | 2015 |
| Созвездие ангела | 2016 |
| Мелодия | 2017 |
| Лейла | 2017 |
| Медина | 2018 |

Дереккөздер
-----------

1. ↑  Официальный сайт Jah Khalib
2. ↑  Jah Khalib впервые показал отца-азербайджанца  (орыс.).  Sputnik (27 апреля 2021). Тексерілді, 5 сәуір 2024.
3. ↑  Jah Khalib: «Мне достаточно одного лейбла — это мой Казахстан»  (орыс.).  ztb.kz. Мұрағатталған 29 қазанның 2017 жылы.
4. ↑  Jah Khalib  (орыс.).  Forbes. Тексерілді, 5 сәуір 2024.
5. ↑  Новости музыки: Казахский исполнитель Бахтияр Мамедов представил новый клип  (орыс.).  planet-today.ru (16 мая 2017). Мұрағатталған 4 тамыздың 2017 жылы.
6. ↑  Казахстанец Jah Khalib получил премию Муз-ТВ в номинации «Прорыв года»  (орыс.).  informburo.kz (10 июня 2017). Тексерілді, 5 сәуір 2024.
7. 1 2  «Оказалась не в том месте и не в той одежде»: Jah Khalib’а «отменяют» за оправдание насилия над женщинами  (орыс.).  REPOST Lifestyle (5 апреля 2024). Тексерілді, 5 сәуір 2024.
8. 1 2  Jah Khalib возмутил Казнет, поддержав идею о влиянии одежды на изнасилование (ВИДЕО)  (орыс.).  golos-naroda.kz (5 апреля 2024). Тексерілді, 5 сәуір 2024. Мұрағат көшірмесі 5 сәуірдің 2024 Wayback Machine мұрағатында
9. ↑  Год детей | Лучшие ценности в воспитании | Статус женщин в Исламе | ORTA season 2 YouTube сайтында Басталатын уақыты: 57:01; "...Әйелдерге жасалатын зорлықтың 85% оның "бұрыс жерде, бұрыс киім киген, бұрын уақытта" болып қалғанда жасалып жатады. Міне... Киім деген [өзіне] тартып тұрады, шынымен де тартып тұрады..." ("...85% изнасилования женщин было по причине "не в том месте, не в той одежде, не в то время". Вот... Одежда она вызывает, на самом деле вызывает...")
10. ↑  *Кондратьева, Татьяна* Рэпера Jah Khalib отменяют в Казахстане за слова об одежде жертв насилия  (орыс.).  КУРСИВ (5 апреля 2024). Тексерілді, 5 сәуір 2024. Мұрағат көшірмесі 5 сәуірдің 2024 Wayback Machine мұрағатында